คือผมมีเพศสัมพันธุ์กับแฟนช่วงประมาณ คืนวันที่ 24 ส.ค.แต่สวมใส่ถุงยางตลอด แต่ตอนเสร็จถอดดึงออกปรากฎว่าถุงยางยังคาอยู่ข้างในช่องคลอดไม่แน่ใจว่าน้ำอสุจิไหลออกจากถุงยางอนามัยหรือเปล่าและรีบดึงออกโดยถุงยางอนามัยยังข้างอยู่ข้างในช่องคลอดตรวจถุงยางก็ไม่พบรอยรั่ว หลังจากมีเพศสัมพันธุ์ตอนเย็น อยากทราบว่าจะเสี่ยงต่อการตั้งครรภ์ไหม แล้วสามารถซื้อชุดตรวจการตั้งครรภ์มาตรวจได้เมื่อไหร่ ขอบครับ
สวัสดีค่ะ การมีเพศสัมพันธ์โดยการใช้ถุงยางอนามัย หากใช้ได้อย่างถูกต้อง ก็จะยังมีโอกาสที่จะตั้งครรภ์ได้ประมาณ 2% และหากใช้ไม่ถูกต้อง โอกาสในการตั้งครรภ์ก็จะมากขึ้น เช่น ถุงยางเสื่อมสภาพ มีการฉีกขาดหรือรั่วซึม ใช้ขนาดที่ไม่พอดีกับขนาดอวัยวะเพศ มีการปล่อยให้อวัยวะเพศชายอ่อนตัวก่อนที่จะดึงออกมา มีการใช้อุปกรณ์สิ่งของใส่ในช่องคลอด การใช้ถุงยางซ้ำ ใช้วาสลีนทาถุงยางอนามัย รวมถึงการที่ถุงยางเกิดหลุดติดคาในช่องคลอดส่วนการจะตรวจหาการตั้งครรภ์นั้น ควรตรวจหลังจากมีเพศสัมพันธ์ไปแล้วประมาณ 2 สัปดาห์ค่ะ แต่หากได้มีประจำเดือนมาเสียก่อน ก็แสดงว่าไม่ได้มีการตั้งครรภ์เกิดขึ้น และไม่จำเป็นต้องตรวจหาการตั้งครรภ์ค่ะ